‘ચાલ ત્યારે, શુકનનું આ રસગુલ્લું મોઢામાં મૂકી દે.’ કહીને નીરાબહેને એક નાનકડી વાટકીમાં પ્રેમથી રસગુલ્લું એની સામે ધર્યું. શંકરે અત્યંત આદરપૂર્વક વાટકી માથે અડાડી અને નાનકડું રસગુલ્લું આખું ને આખું મોઢામાં મૂકી દીધું. ત્યાં તો સાક્ષી ફ્રિજમાંથી કિટકેટની ચોકલેટ લઈ આવી અને શુદ્ધ તામિલ ભાષામાં કહ્યું : ‘અણ્ણા, આ તમારી સાથે રાખો. આવતી કાલે ઈન્ટરવ્યૂ આપવા જતાં પહેલાં આ ખાઈને જજો, ‘બેસ્ટ ઑફ લક’ સાથે.’ સાક્ષીએ ઉત્સાહપૂર્વક શંકરના હાથમાં પેકેટ મૂક્યું.